**З А П И С Н И К**

од 5-тата седница на Советот на Општина Прилеп, одржана на 07.12.2021 година во салата на Општина Прилеп, со почеток во 12,20 часот

 Седницата ја отвори и со неа раководеше претседателот на Советот на Општина Прилеп, Дејан Проданоски.

 Почитувани членови на Советот!

 Ја отворам 5-та седница на Советот на Општина Прилеп и констатирам дека, од вкупно 27 членови на Советот, на седницата присуствуваат 26 членови на Советот, па спрема тоа Советот може полноважно да одлучува.

 Ве известувам дека на оваа седница покрај Вас членовите на Советот, поканети се и Градоначалникот на Општина-Прилеп, предлагачите на материјали, како и претставниците на средствата за јавно информирање.

 Пред да го утврдиме дневниот ред, записникот од 4-та седница го ставам на гласање?

 Дали има забелешки по записникот?

 Бидејќи никој не се јавува за збор, ги молам членовите на Советот да се изјаснат.

 Кој е “за” усвојување на записникот?

 Кој е “против”, кој е”воздржан”?

 26 членови на Советот гласаа „за”.

 Констатирам дека записникот е едногласно усвоен.

 За дневен ред на оваа седница, ги предлагам следните прашања:

**Д Н Е В Е Н Р Е Д**

1. Предлог-Одлука за измена на распоредот на средствата на Буџетот на ЕЛС Општина Прилеп, за 2021 година.
2. Предлог-Одлука за проширување на средствата на Буџетот на ЕЛС Општина Прилеп, за 2021 година.
3. Предлог-Решение за именување на членови во Управниот одбор на ЈКП,,Водовод и канализација ’’-Прилеп.
4. Предлог-Решение за именување на членови во Надзорниот одбор за контрола на материјално-финансиското работење на ЈКП ,,Водовод и канализација ’’- Прилеп.
5. Предлог-Решение за именување на членови во Управниот одбор на ЈКП,,Комуналец ’’-Прилеп.
6. Предлог-Решение за именување на членови во Надзорниот одбор за контрола на материјално-финансиското работење на ЈКП ,,Комуналец ’’-Прилеп.
7. Предлог-Решение за именување на членови во Управниот одбор на ЈП за ПУП-Прилеп.
8. Предлог-Решение за именување на членови во Надзорниот одбор за контрола на материјално-финансиското работење на ЈП за ПУП - Прилеп.
9. Предлог-Решение за именување на членови во Управниот одбор на ЈКП ,,Пазари’’ -Прилеп.
10. Предлог-Решение за именување на членови во Надзорниот одбор за контрола на материјално-финансиското работење на ЈКП ,,Пазари’’ -Прилеп.
11. Предлог-Решение за именување на членови во Управниот одбор на ЈОУДГ ,,Наша Иднина’’ - Прилеп.
12. Предлог-Решение за именување на членови во Управниот одбор на Домот за стари лица “Киро Крстески-Платник“- Прилеп.
13. Предлог–Решение за разрешување и именување на член на Управниот одбор на ЈОУ Градска библиотека ,,Борка Талески”- Прилеп.
14. Предлог-Решение за именување претставник на Општина Прилеп во Училишниот одбор на ООУ "Кочо Рацин" - Прилеп.
15. Предлог-Решение за именување претставник на Општина Прилеп во Училишниот одбор на ООУ "Гоце Делчев" - Прилеп.
16. Предлог-Решение за именување претставник на Општина Прилеп во Училишниот одбор на ООУ "Рампо Левката"- Прилеп.
17. Предлог-Решение за именување претставник на Општина Прилеп во Училишниот одбор на ООМУ "Ордан Михајлоски-Оцка"-Прилеп.
18. Предлог-Решение за именување претставници на Општина Прилеп во Училишниот одбор на СОУ "Ѓорче Петров" - Прилеп.
19. Предлог-Решение за именување претставници на Општина Прилеп во Училишниот одбор на СОУ Гимназија "Мирче Ацев"- Прилеп.
20. Предлог-Решение за именување претставници на Општина Прилеп во Училишниот одбор на СОЕПТУ "Кузман Јосифоски - Питу"-Прилеп.
21. Предлог-Решение за именување претставници на Општина Прилеп во Училишниот одбор на СОУ "Ристе Ристески Ричко"-Прилеп.
22. Предлог-Одлука за усвојување на тримесечниот извештај за финансиското работење на ЈП за ПУП-Прилеп, за период од 01.07.2021 година до 30.09.2021 година
23. Предлог-Одлука за усвојување на тримесечниот извештај за финансиското работење на JКП Пазари Прилеп, за период од 01.07.2021 година до 30.09.2021 година.

**ДОПОЛИТЕЛНИ ТОЧКИ**

1.Предлог- Одлука за давање согласност на Годишен план за вработување во 2022 година на ЈКП ,,Водовод и канализација” Прилеп

2.Предлог-Одлука за давање согласност на Ценовникот за измена и дополнување урбанистичко-планска документација и урбанистичко проектна документација, вршење на стручна ревизија на урбанистичко-планска документација, урбанистичко-проектна документација и проектна документација, надзор над изградба, реконструкција, адаптација, надградба и доградба на објекти од високоградба и линиски инфраструктурни градби и надзор над одржување на објекти, линиски инфраструктурни градби, хоризонтална сигнализација, урбана опрема и зимско одржување за потребите на ЕЛС Општина Прилеп

3.Предлог- Одлуказа донесување на детален урбанистички планво УЕ 15, УБ 15.01 плански опфат ..3.. (Четврт 12, блок 12.1, плански опфат 3, со Одлука бр.25-2888/5 од 28.12.2015 година), Општина Прилеп, плански период 2015-2020 (во понатамошниот текст: планот).

Процедурално предлагам точките за именување на членови во управните и надзорните одбори на јавните претпријатија и училишните одбори на основните и средните училишта да се разгледуваат заедно, а усвојувањето да биде поединечно.

Дали има предлог за измена или дополнување на дневниот ред? Повелете.

**МЕТОДИЈА КОСТОСКИ:**

Добар ден на сите.

Од страна на Левица побарано е на дневен нешто што граѓаните го бараат од вас да го сторите. Пробано е на секој можен начин и на сите видови на седница, досега без одговор. Итна предлог точка додека трае итна седница, итна предлог точка пред самото одржување на итна седница, итна предлог точка пред самото одржување на редовна седница, редовна предлог точка на закажана итна седница, редовна предлог точка пред закажување на редовна седница. Ги исцрпивме сите можни начини што ни ги нуди Деловникот, но ниту една наша предлог точка се нема ставено на дневен ред на сите досегашни седници. Очигледно дека сме игнорирани во нашата подадена рака за да направиме нешто конструктивно и добро за сите и да помогнеме во развојот на градот и зголемување на квалитетот на живот на нашите сограѓани. Една од овие точки намерно е вметната за да видат сите како функционира Советот. Станува збор за оваа предлог точка на дневен ред: Предлог – Одлука за обезбедување пренос во живо на каналот Youtube на секоја седница на Советот на Општина Прилеп. Потполно иста ваква точка, потполно дословно препишана од збор до збор, предложена во иста постапка со ист роковник како и нашата предложена од советницие на Левица во Општина Центар во Скопје, комлетно иста, без никаков проблем ги помина сите филтри и без проблем се најде на дневен ред. Патем беше изгласана и со мнозинство „за“. Ете тоа е за се што треба народот да знае како функционира Советот на нашата земја. Благодарам.

**ДЕЈАН ПРОДАНОСКИ:**

Ви благодарам. По однос на ова прашање би сакал јас да го искористам правото за процедурален збор и да ви кажам дека по однос на оваа точка како што е дадено ветувањето се разгледани опциите. Локалнава самоуправа од технички можности располага само со една камера со која што може да се врши снимање на седниците, меѓутоа, се работи на изнајдување на дополнителни средства од информации што ни ги дадоа службите на ЛС е дека неколку амбасади, вклучително и Американската агенција за поддршка и развој доделуваат сериозна сума на средства по однос на ова прашање. Имено, Швајцарската амбасада има проект со кој што доделува до 10.000 евра во денарска противвредност за отпочнување за ваков, односно за снимање на седници за ваков проект. И уште една важна работа и многу поважна е таа Одлуката да се донесе, меѓутоа, треба да пристапиме и кон Измена на Деловникот за работа на Советот, кој што ако бевте неколку пати предупредени, посебно вие членовите на Советот кои доаѓате од Политичкатата партија Левица дека седниците на Совет и она согласно Деловникот што е напишано се јавни, меѓутоа, се јавни за присуство на гости кои што ги имате и им е одобрено присуството и за присуство на средствата за јавно информирање. Меѓутоа, тоа не дефинира дека на седниците секој кој што ќе стаса и ви кажав и ви најавив дека вршите фларгантно кршење на Деловникот за работа. Не го почитувате тоа ако очекувате овдека дека ќе повикуваме обезбедување и ќе правиме драма во Советот, тоа нема таа епизода да се гледа. Посебен е важен делов на Американскава агенција, односно, се извинувам на Агенцијата за развој од ООН кои нудат целосна и правна поддршка како тие одлуки да бидат донесени, како да изгледа одлуката. Правилникот како да се снима, кој да снима, како да се емитува и конечно Измена, односно, дополнување на Деловникот за работа на Советот. Се надевам во најскор рок затоа што се задолжени службите овде од Општина Прилеп да излезат во пресрет, односно да стапат во комуникации. Веќе се комуницира со овие две странски агенции кои што помагаат овде во нашава држава, како што вие милувате да кажете и дека на следната седница ако не успееме да..., а убеден сум дека ќе има поместување по однос на ова прашање. Ќе пробаме со техничките можности со кои што располага Општина Прилеп и да се емитуваат само на каналот иако јас лично сум против тоа затоа што сакам, односно моето ветување и пред изборно беше да тоа се направи онака чисто формално правно да бидат обезбедени сите предуслови за истото да се случува без пречки. Повели процедурално.

**ИВАН ЈОВАНОСКИ:**

Еве во врска со точкава за пренос на седнициве во живо на Youtube каналов или снимање од наша страна. Викате дека јас кршам Деловник и дека не постапувам незаконски затоа што си го тумачам деловникот како што сакам. Член 2 став 3 седниците се јавни. Под јавно се подразбира јавно. Пак ќе потенцирам. Член 66 за работата на седницата на Советот може да се водат стенографски белешки или истата да се снима на компакт диск. Еве го пак компакт диск со снимка од минатата седница што ја снимав јас, така да не е ништо неделовничко ова што го правам. Член 123 седниците на Советот се јавни. Значи под јавни се подразбира јавни, значи не смее да биде ниту едно лице исклучено од јавноста не само овдека што се присутни. Значи под тоа се подразбира и глувонеми лица и лица со оштетен вид. Значи дека треба да биде и аудио и видео пренесенувана на најмалку 3 медиуми законски. Е сега…

**ДЕЈАН ПРОДАНОСКИ:**

Добро членот од Законот кај е?

**ИВАН ЈОВАНОСКИ:**

Добро само да довршам, член од Законот, незнам дали има потреба да цитирам член од законот, тоа вие си имате стручњаци да ги толкуваат закониве ако јас не ги толкувам како што треба.

**ДЕЈАН ПРОДАНОСКИ:**

Законите не се толкуваат се применуваат онака како што се.

**ИВАН ЈОВАНОСКИ:**

Деловникот е ептен едноставен дете од четврто одделение му е јасен значи што сака да каже.

**ДЕЈАН ПРОДАНОСКИ:**

Јавност не значи снимање неовластено. Стеногравски и се снимало, значи службите од ЛС си ја бркаат работата и вие добивате записник од претходната седница, точно затоа, затоа што не го пишува и не е определено ви ги кажувам овие работи, кои што ви ги кажав претходно. Значи дека треба да се направи сериозна подготовка на ова, кој да снима, како да снима, како да се емитува.

**ИВАН ЈОВАНОСКИ:**

Е тоа е измена на Деловник, а пошто немаме измена на Деловник тераме по стариот Деловник и по стариот Деловник ние сме чисти како солза.

**ДЕЈАН ПРОДАНОСКИ:**

Не се согласувам со вас.

**ИВАН ЈОВАНОСКИ:**

Можда не се согласуваш. Е сега да се вратам малце назад затоа што овдека има прилично демагогии од страна на владеачкава ВМРО – ДПМНЕ, која некогаш беше традиционална демохристијанска партија, која за жал благодарение на некои моќници локални овдешни, моќни само заради длабоки џебови и полни банкарски сметки

**ДЕЈАН ПРОДАНОСКИ:**

Ве молам за процедурално се јавивте, а ова сега не е тема ВМРО – ДПМНЕ и процедурално кажете ми за процедурата еве.

**ИВАН ЈОВАНОСКИ:**

Процедурално за процедурата еве за точките што ни беа доставени и одбијани за дневен ред.

**ДЕЈАН ПРОДАНОСКИ:**

На минатата седница правевме сериозна дебата како се поднесуваат точки за да бидат прифатени за да бидат дел од дневниот ред.

**ИВАН ЈОВАНОСКИ:**

Точките се многу убаво и педантно поднесени. На секој Совет истите точки исто се поднесени, се прифатени, само очигледно во Прилеп имаме проблеми овдека. Очигледно само во Прилеп имаме проблем.

**ДЕЈАН ПРОДАНОСКИ:**

Вие за кај сте за да делувате, во Советот на Општина Прилеп.

**ИВАН ЈОВАНОСКИ:**

Така во Советот на Општина Прилеп и Советот на Општина Прилеп треба да одлучи дали таа точка ќе влезе на дневен ред или не, а не претседтелот на Совет. Значи тоа го напоменувам веќе трет пат.

**ДЕЈАН ПРОДАНОСКИ:**

Одговорноста за поставување на точките на дневен ред ја има само претседателот. Нема имунитет по тоа прашање и затоа се внимава добро кои точки ќе бидат поставени на дневниот ред на седницата на Советот.

**ИВАН ЈОВАНОСКИ:**

Претседател не е овдека во улога на судија.

**ДЕЈАН ПРОДАНОСКИ:**

Не е точно.

**ИВАН ЈОВАНОСКИ:**

Па точно е. Уште еднаш да си ги прочитате вашиве ингеренции што се, или два пати или не е битно. Е сега што ми одзедовте време уште 3- 4 минути ќе ми требаат да ја довршам мислата, па за да има смисла ова да не речете дека бегам од темава. Е таа демохристијанска партија моментално е фракционирана колку партијци или би ги нарекол трговски друштва СДС ДПМНЕ и ....

**ДЕЈАН ПРОДАНОСКИ:**

Процедурата господине.

**ИВАН ЈОВАНОСКИ:**

Ова е во склоп на точкиве што ние ги предлагаме.

**ДЕЈАН ПРОДАНОСКИ:**

Ако кажувате нешто околу процедурата задржете го правото на говор.

**ИВАН ЈОВАНОСКИ:**

Кажувам нешто околу процедурата и која е поентата точките што ни се одбијани. И пошто ми се вмешувате во збор, уште 5 минути.

**ДЕЈАН ПРОДАНОСКИ:**

Не, за процедурално ви кажав дека треба да кажете околу процедурата. Да околу процедурата е и вие не ми дозволувате да кажам околу процедурата. Значи имам 3 – 4 реченици за повод, па јас ќе си почнам со точките што ми се одбијани. Една точка еве твојава точка што е Одлукава за прераспределба за измена на распоредот на средства во Буџетот на Општина Прилеп на редовна седница се клава како итна точка.

**ДЕЈАН ПРОДАНОСКИ:**

Зошто како итна точка да се клава?

**ИВАН ЈОВАНОСКИ:**

Кај има во Деловник дополнителна точка нема. Значи пак е итна точка. Материјалов сега го добивме на меил. По член 45 нема никакво овдека образложение, значи ова е само обична табела, ова е табела обична. И ние треба да гласаме за нешто што немаме појма што е. Еве овдека имам некои прашања.

**ДЕЈАН ПРОДАНОСКИ:**

Кога ќе дојдеме да ја разгледаме точката.

**ИВАН ЈОВАНОСКИ:**

Битно е ова исто е спротивно Деловник, треба образложение, треба образложение за оваа работа.

**ДЕЈАН ПРОДАНОСКИ:**

Имате право да си гласате за точките на дневен ред.

**ИВАН ЈОВАНОСКИ:**

Да, си гласаме. Јас како советник сум должен да реагирам овдека, ако нема кој да реагира за неделовничко работење. Значи народот дека треба да биде запознаен дека овдека е сето башибузук и секој прави тоа што сака.

**ДЕЈАН ПРОДАНОСКИ:**

Па еве точно вие тоа го правите.

**ИВАН ЈОВАНОСКИ:**

Па да тоа го правите очигледно. Еве и си зеде одговорност за тоа. Ај сега да завршам, ми го истроши времево затоа што .... Од поединци на тие трговски друштва јас би го нарекол, ние Левица сме наречени со погрдни епитети и само заради нашиот личен имиџ, нашево арогантно однесување, што напротив не е арогантно однесување, туку толку приземно и толку народски, а овдека поголем дел костумосани, се повикувате на член овој, на член овој, на јазик на нивоу, значи тоа не ви поминува кај народот, значи сте прочитана книга за народот, али ја држите народнава маса под хипноза, значи со овие работи. Е сега ние пошто сме без влакна на јазиков, двајца сме и овдека сме двајца во улога на судии. Ви ја цитирам онаа генеричка реченица и ова јас не го зборувам како што викате вие за добивање на евтини политички поени.

**ДЕЈАН ПРОДАНОСКИ:**

Чисто заради тоа.

**ИВАН ЈОВАНОСКИ:**

Не е чисто заради тоа, туку јас овдека сакам правда, а правда нема. Заради нашава левичарска антиимпериалистичка идеологија сме нарекувани руски платеници, руски шпиуни, незнам ти што. Е сега на руски јазик...

**ДЕЈАН ПРОДАНОСКИ:**

Кој тоа од членовите на Советот ви....

**ИВАН ЈОВАНОСКИ:**

Пушти ме да зборувам човече после ќе ми аплицираш ако треба.

**ДЕЈАН ПРОДАНОСКИ:**

Се јави за процедурално не можеш да ја узурпираш говорницава сега за прикаски.

**ИВАН ЈОВАНОСКИ:**

Се јавив за процедурално заради овие работи.

**ДЕЈАН ПРОДАНОСКИ:**

Ќе те слушаме сега 25 души овде, кажи процедурава прекршена кај е.

**ИВАН ЈОВАНОСКИ:**

Се јавив заради овие работи, заради овие работи точките ни се отфрлени. Значи да се доискажам, разбираш? Е сега ние како руски шпиуни и руски платеници во духот на христијанствово ќе ви цитирам еден стих библиски на руски ај еве. Смотрите што би ни никог за влег всемим путем в лажним филозофим идушќим људским преданија и стихи миран е од Христа или пазете се некој да не ве зароби со филозофија и суетна измама по чоечко предание, според стихиите на светот, а не според Христа како Демохристијанска партија. Е сега пошто овдека има еден дел добри луѓе со добри срца, али тие добри срца му закоравиле највероватно од притисоциве што ги имаат со години. Е сега баравте ревизија, од кого треба да добиете амин за ревизија? Пак ќе го спомнам тоа дека Левица поднесе ревизија на минатата седница. Значи поднесовме ревизија до Државен завод за ревизија на Општина Прилеп, до јавниве претпријатија вонредна внатрешна ревизија. Според член 37 од Законот за финансирање на Локална самоуправа. На претходната седница и на оваа толку точките беа уредно поднесени, значи не беа пишувани од мене, не беа пишувани од налбат некој, беа пишувани од правници што во други ограноци поминаа без никаков проблем, без никаква забелешка. Едно беше станбеното прашање, превоз, формирање на Младински совет. Образложенијава ваши беа Советот не е надлежен за тоа, за превозов ЈП за ПУП требало да донесе одлука, па Советот да ја изгласа таа одлука, па тогаш која е поентава на Советов овдека? Да креваме раце само, да си одиме дома. Не за јавно пренесување на седнициве да ја образложи таа техника, тие технички работи што општинава моментално не располага со тие. Али дури не се стави на гласање таа точка ова испаѓа муабет жими мајка ќе биде. Значи мора да се изгласа, а да те цитирам пред неколку.... втората седница т.е рече јас сум спремен и да одржиме и итна седница само за оваа точка. Кај е таа ита седница, колку време помина од таа итна седница?

**ДЕЈАН ПРОДАНОСКИ:**

Еден месец.

**ИВАН ЈОВАНОСКИ:**

Е еден месец, за итна седница. И еден месец овдека се поминува низ магла, а никој не знае надвор што се дешава. Значи претседателот не е тој што одлучува која точка треба или не треба да биде ставеа во дневен ред, значи одлучува Советот, да не се потценувате, одлучува Советот. Али очигледно постои страв, постои страв нешто да не избега од напишаново сценарио одозгора, со консултација на менторот, па менторот со консултација на газдава. Јас како советник и било кој од вас може да снима и ти можеш да снимаш и ти можеш да снимаш и било кој гостин може да снима.

**ДЕЈАН ПРОДАНОСКИ:**

Сите можат да снимаат.

**ИВАН ЈОВАНОСКИ:**

Сите можат да снимаат и веќе и снимаат луѓево, сите можат да снимаат. Значи по Деловник сите можат да снимаат. Седниците се јавни луѓе, значи ова е јавно, значи овдека што се дешава не треба да биде тајна за народов што е надвор. Е сега овдека народот нема појма што се дешава зад кулисиве со неговите пари значи не со мој пари, не со од Трајче пари, со неговите пари. И тука ви е болката вас што не сакате едноставно да се снима. Дали знаете дека има и новинари со притисоци да не ја снимаат седницава во целост и ако имаат акредитација. Ако се вадиме веќе дека ви треба новинарска акредитација за снимање. Зошто никој новинар не снима? Се плашат. Значи ако кршам Деловник слободно покренете правни процедури, кривични, мивични, значи не ме интересира, али прво консултирајте се со вашиве ментори и менторот со неговиот газда. Е сега ние и тоа како имаме материјал овдека за кривични за неделовничко работење, тумначење на Деловник кога како ви одговара, фалширање на записник и злоупотреба на службена должност. Сето ова ќе го дадеме, прво ќе почнеме со Инспекторатов на ЛС и Министерството за ЛС на суд до Управен суд, па да видиме до кај ќе стаса за да стани пракса во иднина затоа што тие пракси од деведесеттите наваму може да шетаат. Јас реков и минатиот пат и се како шлаг на тортава. Членовиве нема потреба пак да ги цитирам пак имате експерти што можат да ги тумачат поинаку од мене. Беше оправдувањево дека минатиов состав на Советов имал донесено одлука дека седнициве не смеат да бидат снимани. Јас барам сега, значи сега после паузава што ќе ја побарам од 10 минути, целосна документација од таа седница кој гласал за седнициве да не бидат јавни затоа што ако гласал гадно се слизнал тука, значи ова е кривично. Е сега тие ментори што преку 4 канали на комуникација ги спроведуваат политикиве локални овдека затоа што очигледно се работи за локален и личен интерес, досега беа 30 години практично градоначалници....

**ДЕЈАН ПРОДАНОСКИ:**

Ајде сите граници ги помина.

**ИВАН ЈОВАНОСКИ:**

Не ги поминав сите граници имам право на процедурално.

**ДЕЈАН ПРОДАНОСКИ:**

Процедурално два сати.

**ИВАН ЈОВАНОСКИ:**

Пет минути ми потроши со тоа, процедурално барам плус. Фигурираа само, а градоначалникот како лице само фигурираше досега како градоначалник, а многу убаво знаеме и кој беше градоначалник 30 години, овој стариов што произведува смоки.

**ДЕЈАН ПРОДАНОСКИ:**

Ве молам сега ја злоупотребувате говорницата.

**ИВАН ЈОВАНОСКИ:**

Не злоупотребувам говорница. Ако стариот се осеќа навреден...

**ДЕЈАН ПРОДАНОСКИ:**

Тоа ќе си го кажувате на прес конференции надвор од овде. И ве молам сега напуштете ја говорницава.

**ИВАН ЈОВАНОСКИ:**

Не ја напуштам говорницава дури не ја завршам мислава. Општина Прилеп другари не е сиромашна не се работи за 10.000 евра, значи Општина Прилеп е искрадена, е искрадена и тоа треба да му биде јасно на народот.

**ДЕЈАН ПРОДАНОСКИ:**

Поднесете си има инстанци судски и секакви, а сега да продолжиме со седницава.

**ИВАН ЈОВАНОСКИ:**

Ќе подесиме, само една реченица и продолжи со седницава. Само јас незнам зошто го зборувам ова и ако има добри луѓе овдека со добра душа...

**ДЕЈАН ПРОДАНОСКИ:**

И од што се добри те слушаат еден пола сат.

**ИВАН ЈОВАНОСКИ:**

Е па јас мислам дека седницава може да трае и 3 дена. Па можи не како што ви беше пракса 15 минути крени рака замини си. Само како е можно творба духовно осакатена во корен човек кој што има осет за нешто човечко, не може да биде. Барам 10 минути да се достави комплета документација за одлуката за минатиов состав на Советот што донесол одлука седниците да е бидат снимани ако воопшто постои таква. Не постои таква јас многу убаво знам, ако не другарче не ме лажеш мене, се лажеш сам и го лажиш народов што застана пред тебе, а не застана пред тебе затоа што му си симпатичен, туку застанаа зад вас целото членство, а зад нас застана искрен и револтиран народ, толку. Десет минути пауза да ми се донеси документацијава одма на седницава.

**ДЕЈАН ПРОДАНОСКИ:**

Продолжуваме со седницата. Нема пауза седнете си на место продолжуваме со седницата. Не може, не е основано барањево на пауза. Кој ви кажа дека постои таква документација што ја барате.

**ИВАН ЈОВАНОСКИ:**

Ти ми рече дека постои. Не, мораш да ми дадеш 10 миути пауза.

**ДЕЈАН ПРОДАНОСКИ:**

Тоа морам друга работа е. Иван те молам седни си на место, ја претера, сите граници. Не давам пауза седни на место, или напушти ја салава сега. Па така сега не ми стои овде. Ти заврши правото на говор, нема пауза.

Дали уште некој од членовите на Советот бара збор?

Бидејќи никој повеќе не се јавува за збор, предлагам да преминеме на гласање.

Кој е "за" усвојување на дневниот ред? Молам да крене рака.

Кој е "против", кој е"воздржан"?

24 членови на Советот гласаа „за" и 2 „против“.

Констатирам дека со 24 гласови „за" и 2 „против“, дневниот ред е усвоен.

По **ПРВАТА** точка од дневниот ред: - Одлука за измена на распоредот на средствата на Буџетот на ЕЛС Општина Прилеп, за 2021 година ја молам г-ѓа Ирена Стејроска Локвенец - претседател на Комисијата за финансирање и буџет да го поднесе Извештајот по однос на оваа точка.

**ИРЕНА СТРЈОВСКА – ЛОКВЕНЕЦ:**

Добар ден почитуван претседател на Совет, почитувани колеги советници, присутни гости и медиуми. Вчера се одржа Комисијата за финансирање и Буџет на Светот на Општина Прилеп на која што беше разгледан дневен ред на кој како прва точка беше: - Предлог- Одлука за измена на распоредот на средствата на Буџетот на Општина Прилеп за 2021 година. Откако беше образложена од страна на раководителот на Секторот за финансии и потребата за оваа измена на распоредот на средства, Одлуката беше изгласана и предлагаме како комисија до Советот на Општина Прилеп да даде позитивно мислење на оваа Предлог-Одлука, благодарам.

**ДЕЈАН ПРОДАНОСКИ:**

Почитувани совеници отворам претрес. Дали некој се јавува за збор? Го молам представникот од Локалната самоуправа да образложи, па ќе ви дадам збор.

**ДРАГЕ ЗВЕЗДАКОСКИ:**

Почитуван Претседателе, почитувани советници,

Денес на дневен ред е една Одлука за измена на распоредот на средствата на Буџетот на Општина Прилеп за 2021 година. Бидејќи согласно Законот за буџетите и Законот за финансирање на Локалната самоуправа, Измени на буџетот за 2021 година може да се донесе најкасно до 15-ти Ноември, тој рок е пробиен имајќи во предвид постапката за конституирање на Совет после одржаните локални избори, единствено што ни останува како законско решение за да можеме да интервенираме со пренамена на средства во оние подставки, ставки и програми каде што имаме потреба до крајот на годината да извршиме одредени плаќања за кои што во постојниот ребалансиран буџет нема доволно средства. Имено со цел да се исплатат потребните средства кон Општинската изборна комисија за одржаните локални избори, дополнителни се потребни за Општинската изборна комисија и избирачките одбори уште 1.300.000 денари, за водовод и канализација, течни горива и горива и масла и објавување на огласи во општинската администрација, за одржување на зелени површини и Програмата Ј40 која што стопанисува, односно ги користи средставата по Годишен оперативен план на ЈКП „Комуналец“, зголемување на субвенциите на ЈП за ПУП за 1.500.000 денари и зголемувањето на средствата за трансфери до спортски клубови со цел исплата на трансфер кон Шаховскиот клуб „Прилеп“ и дополнително со цел да се направи корекција на неисплатените прекувремени сати кај пожарникарите, се обезбедуваат дополнителни 950.000 денари, кои што како корекција на плата ќе бидат исплатени во текот на месец декември. Притоа намалувањето го правевме по спроведена анализа по сите основи по категории, ставки и подставки во соодветни програми онаму каде што имаше вишок на средства, односно средства каде што до крајот на годинава воопшто нема да бидат во функција. Така намаливме 300.000 денари од трансфери до политички партии затоа што беа планираи повеќе отколку што во овој момент се потребни. По исплатата на ноемвриската плата во декември, односно и направената анализа претходно, вишок на средства во категоријата на плати на општинска администрација кај привремените вработувања има вишок на средства кои што ги пренаменуваме. Исто така вишок на средства има во Програмата изградба на локални патишта и улици на подставката надоместок за уредување како и во Програмата за водоснабдување во износ од 1.400.000 денари. Во таа Програма нема реализирани расходи, а планирани беа расходи од 7.000.000 денари. Што значи со оваа Одлука за пренамена во Основниот буџет се пренамеуваат средства во вкупен износ од 7.400.000 денари. Притоа во дел од на буџетот од дотации по барање на Јавната општинска установа Градска библиотека „Борка Талески“ со цел исплата на ноемвриската плата која што ќе следи во текот на декември пренамена на средства од вкупен износ од 191.000 денари и уште 10.000 денари со цел исплата на отпремниа кон вработен во истата устанаова. Вршиме пренамена во износ од 1.052.000 денари во Програмата Домови за стари лица по направената пресметка на ноемвриската плата што ќе биде исплатена во месец декември. Останати се вишок на планирани средства за категоријата плати и надоместоци во износ од 1.052.000 денари. Тие средства се пренаменуваат за набавка на течни горива со цел да се искористи целокупната наменска дотација што за оваа година ја има на располагање Домот за стари лица. Притоа со Измените на Законот за извршување на Буџетот на Републиката за 2021 година, сите неискористени средства од наменски и блок дотации на 31.12.2021 година, ќе бидат повлечени во соодветните министерства од каде што доаѓаат како трансфери, односно како наменски дотации. Со цел максимално користење на тие средства Домот за стари лица достави барање на 01.12.2021 година и од тие причини имаме измена на самата седница на Комисијата за финансирање и буџет на веќе предложената одлука која што ви беше доставена во законски определениот рок. Плус Општинската изборна комисија ме извести дека треба да зголемиме кај надоместоците за општинските изборни одбори со цел да се исплати дополнителни 20 % за членовите на избирачките одбори кои што учествуваа во спроведувањето на изборниот процес во саботата ден пред изборите кога гласаа болните од Ковид и немоќните лица. Тоа доведе до зголемување на ставката други трансфери за 300.000 денари. Од тие причини денес оваа одлука која што беше усвоена со сите нејзини измени и дополнувања вчера на Комисијата, денес ви беше доставена пред самата седница за разгледување, мислам тоа беа причините. Инаку јас советникот Иван забелешката која што ја имаше за немањето на образложение кон одлуката, јас ја земам како забелешка и имајќи го во предвид моментот кој што сега го имаме, односно изработување на Предлог-Буџет за 2022 година, навистина сите капацитети во Секторот се на располагање со цел изготвување на буџетот за 2022 година и од тие причини не можевме да направиме образложение кон оваа одлука. Во иднина кон секоја една измена, дополнување на буџет, одлуки, пренамени, проширувања, ќе добивате соодветно образложение во писмена форма. Благодарам.

**ДЕЈАН ПРОДАНОСКИ:**

Ви благодарам г-дине Звездакоски. Повелете.

**ИВАН ЈОВАНОСКИ:**

Овдека имам неколку забелешки, прашања еве за образложениево.

Минатиот пат кога беше Кварталниоив буџет на Општинава, Звездакоски имаше направено образложение, што тоа образложение едно малско продавниче можеше да напише подолго образложение за еден месец промет. Значи тоа беше далеку од образложение, значи тоа беше ливче за да го потпалиме огнов кај баба ми. А прашањава ми се значи околу овие работи. Не ме интересира мене дали администрацијата дали можи или не можи да стаса да напиши образложение. Таа е должна затоа што овдека фактички не клавате пред свршен чин затоа што треба да гласаме нешто што немаме појма што е. Мислам и онака ако го имавме образложението, немаше да знаеме што е, ако личеше на претходното. Трансфери до политички партии овдека јас имаме прашање кои се тие трансфери до политички партии и кои се тие политички партии затоа што и ние сме политичка партија, па трансфер до политичка партија не се десило кај нас. Спомнавте течни горива и масла, а 500.000 и 300.000 денари, а овие се течни горива и горива и масла наменети за каде, за што е затоа фали образложение. Објавување на огласи 700.000 денари, ете зато фали образложение. Мене ми е прашањето кај се и кои огласи, на кои јавни гласила се објавувани пошто сумава од 700.000 денари е малце солена. Што ако овие 700.000 денари фрлени во вода бидат пренаменети еве за противпожарна заштита, за основни плати 636.000 денари, за придонеси 314.000 денари. За 700.000 денари противпожарнава екипа може да ја облечете тип топ во нова опрема само неќа. И друга работа субвенции за јавни комунални претпријатија 1,5 милиони денари. Ова е за поранешниве директори што ги осакатија, што ги искрадоа комуналниве предпријатија, па сега Општинава ќе потполнува дупки. Тоа ми е прашањето, затоа фали образложението.

**ДЕЈАН ПРОДАНОСКИ:**

Повелете г-дине Звездакоски.

**ДРАГЕ ЗВЕЗДАКОСКИ:**

Ќе ја земам во предвид позитивно забелешката на советникот Иван и ќе се трудиме да ги подобриме образложенијата на материјалите што доаѓаат од Секторот за финансии. На конкретните прашања Трансфери до политички партии. Во Буџетот беа планирани средства за Трансфер до политички партии согласно на Изборниот законик, секоја политчка партија која што учествува во изборниот процес за локалните избори и освои советници во Советот на Општината добива по 15 денари за освоен глас. Така да и вашата политичка партија ќе добие. Значи тие средства се обезбедуваат од буџетот на Општината. А имајќи во предвид во избирачкиот список на Општина Прилеп за овие локални избори, евидентирани се 63.432 гласови х 15 денари + износ од околу 35.000 гласачи кои што реално би можело да добие победникот за градоначалник во изборната трка и тоа по 15 денари, приближно се 1.500.000 денари. Имајќи го предвид фактот дека на гласање излегоа значително помал број, не ни се потребни 1.500.000 денари и затоа намалуваме од тука 300.000 денари, односно 20 % колку што е законскиот максимум за намалување, односно прераспределба од ставка во ставка. Значи тие средства – Трансфери до политички партии ги исплаќаме од буџетот, додека средствата за надоместок за работењето на Општинската изборна комисија за локалните избори, го трансферираме на посебна сметка на Општинската изборна комисија каде што со вкрстен потпис градоначалникот и претседателот на Општинската изборна комисија ги исплаќаат обврските предизвикани од локалните избори. Во однос на зголемените износи за течни горива и мазива, објавување на огласи субвенции. Течни горива, ова се горива кои што ги користи Општината за загревање на просториите во кои што функционира. Притоа имајќи го во предвид Одделението за администрирање на даноци, кое што работи во склопот на централното греење кое што го опфаќа и Фондот за здравство и Фондот за пензиско и Управата за јавни приходи и Централниот регистар, таму се случува во некоја година, да прескокниме година, зависи од времето, зимата – грејната сезона, да не извршиме плаќање, односно набавка на делот кој што нас ни следува. Со оглед на фактот дека оваа година за оваа грејна сезона што сега веќе почна, набавивме гориво за просториите кои што ги користиме. Притоа набавка има и за општинскава зграда овдека и набавка за Центарот за церебрална парализа. Од тие причини, а имајќи во предвид постојаниот раст и зголемување на цената на енергенсите, дојдено е до ова зголемување. Кај горивата и мазивата зголемувањето е за 300.000 денари. Тие зголемувања се дел и резултат од пренесените обврски од претходна година, кои што како обврски се пренесуваат од претходна година, она што не е исплатено. Кај објавувањето на огласи Општина Прилеп плаќа услуги за објавување на огласи кон Бирото за јавни набавки за секое објавување на набавките. Општината Прилеп прави голем број на набавки во текот на годината објавувања, кои што се по однос на огласи за вработување, огласи од јавни расправи за Детални урбанистички планови, измени, донесување на Детални урбанистички планови. Значи тие се трошоци кои ги правиме кон „Службен весник на РМ“, Биро за јавни набавки, „Нова Македонија“, „Вечер“ кај што објавуваме, весникот на албански јазик „Лајме“, значи тоа се трошоци кои што ги прави Општината по однос на редовните работи. Субвенциите од 1.500.000 кон ЈП за ПУП се однесуваат исклучително кон субвенционирање на Годишната Програма во делот на јавниот превоз, односно имајќи ја во предвид состојбата со Ковид пандемијата, укинувањето во одредени периоди на јавниот превоз, сведувањето на јавниот превоз на минимум како и прекинувањето на наставата во основните и средните училишта, кои што го користат јавниот превоз и вработените го доведе ЈП во многу незгодна финансиска состојба затоа што беше лишено од приходите по основ на превоз на патници. Состојбата во ЈП за ПУП ќа ја имате, ќе ја добиете како показател со Финансискиот извештај што ќе ви го достави до Советов ЈП. Значи тие се работи, кои што ги предизвикаа овие зголемени трошоци. Ви благодарам.

**ДЕЈАН ПРОДАНОСКИ:**

Ви благодарам. Повелете реплика.

**ИВАН ЈОВАНОСКИ:**

Значи задоволен сум од одговоров од ваша страна и се што требаше да биде ова што го кажавте сега е да го добиеме во писмена форма, а можеше, толку.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на оваа точка?

Бидејќи никој не се јавува за збор ги молам членовите на Советот, да се изјаснат.

 Кој е "за" усвојување на Одлука за измена на распоредот на средствата на Буџетот на ЕЛС Општина Прилеп, за 2021 година.

 Кој е "против", кој е"воздржан"?

 24 членови на Советот гласаа „за" и 2 „воздржани“.

 Констатирам дека со 24 гласови „за" и 2 „воздржани“, Одлуката е усвоена.

 По **ВТОРАТА** точка од дневниот ред: - Одлука за проширување на средствата на Буџетот на ЕЛС Општина Прилеп, за 2021 година, ја молам г-ѓа Ирена Стејроска Локвенец - претседател на Комисијата за финансирање и буџет да го поднесе Извештајот по однос на оваа точка, повелете г-ѓо Стерјовска.

**ИРЕНА СТРЈОВСКА – ЛОКВЕНЕЦ:**

Почитуван претседател на Совет, почитувани советници,

На 06.12.2021 година, Комисијата за финансирање и Буџет на Општина Прилеп одржа седница на која што на дневен ред беше и точката: - Предлог-Одлука за проширување на средствата на Буџетот на ЕЛС Општина Прилеп, за 2021 година. После образложувањето на раководителот на Сектор за финансии и дискусијата, која што произлезе по однос на оваа точка. Комисијата гласаше со 4 гласа „за“ и 1 „воздржан“. Така изгласаната точка на Комисијата за финансирање и буџет, денес ја предлагаме до Советот на Општина Прилеп. Благодарам.

**ДЕЈАН ПРОДАНОСКИ:**

Отворам претрес по оваа точка. Дали некој од членовите на Советот се јавува за збор? Повелете г-дине Звездакоски.

**ДРАГЕ ЗВЕЗДАКОСКИ:**

По барање на единката корисник на буџетот средното училиште „Ѓорче Петров“ за проширување на буџетот од донации со цел реализирање на проектот од Програмата „Еразмус плус“ кој што треба да биде затворен до 31.12.2021 година од тие причини ја изготвивме оваа одлука за проширување на буџетот во делот донации каде што се врши зголемување на буџетот од донации за 219.000 денари со цел како што кажав затворање на проектот, кој што СОУ „Ѓорче Петров“ го реализира во текот на оваа година. Од тие причини, а имајќи во предвид законската можност во делот на буџетот од дотации, донации и самофинансирачки активности, без да правиме Ребаланс, односно Измении дополнување на буџетот, можеме да го прошируваме буџетот со одобрени средства од проекти со Одлука за проширување, што во овој момент го правиме. Вака предложената одлука ви ја ставаме на располагање со цел усвојување и да му се даде можност на СОУ „Ѓорче Петров“ да го реализира проектот до крајот на годинава. Активностите се реализирани, меѓутоа, треба да следи само исплата, односно на обврските, осносно затворање финансиски на овој проект.

**ДЕЈАН ПРОДАНОСКИ:**

Ви благодарам. Дали некој се јавува за збор по однос на оваа точка?

Бидејќи никој не се јавува за збор ги молам членовите на Советот, да се изјаснат.

Кој е "за" усвојување на Одлука за проширување на средствата на Буџетот на ЕЛС Општина Прилеп, за 2021 година?

Кој е "против", кој е"воздржан"?

24 членови на Советот гласаа „за" и 2 „воздржани“.

Констатирам дека со 24 гласови „за" и 2 „воздржани“, Одлуката е усвоена.

Поточките од **ТРЕТАТА** до **ТРИНАЕСЕТТАТА** точка од дневниот ред кои се однесуваат на именување на членови во управни и надзорни одбори на јавните претпријатија и јавни установи:

- Решение за именување на членови во Управниот одбор на ЈКП,,Водовод и канализација ’’- Прилеп;

- Решение за именување на членови во Надзорниот одбор за контрола на материјално-финансиското работење на ЈКП ,,Водовод и канализација ’’-Прилеп;

- Решение за именување на членови во Управниот одбор на ЈКП,,Комуналец ’’- Прилеп;

- Решение за именување на членови во Надзорниот одбор за контрола на материјално-финансиското работење на ЈКП ,,Комуналец ’’- Прилеп;

- Решение за именување на членови во Управниот одбор на ЈП за ПУП-Прилеп;

- Решение за именување на членови во Надзорниот одбор за контрола на материјално-финансиското работење на ЈП за ПУП-Прилеп;

- Решение за именување на членови во Управниот одбор на ЈКП ,,Пазари’’ –Прилеп;

- Решение за именување на членови во Надзорниот одбор за контрола на материјално-финансиското работење на ЈКП ,,Пазари’’ –Прилеп;

- Решение за именување на членови во Управниот одбор на ЈОУДГ ,,Наша Иднина’’ Прилеп;

- Решение за именување на членови во Управниот одбор на Домот за стари лица “Киро Крстески-Платник“-Прилеп; и

- Решение за разрешување и именување на член на Управниот одбор на ЈОУ Градска библиотека ,,Борка Талески”- Прилеп, пред да отворам претрес, ја молам г-ѓа Билјана Кузманоска, претседател на Комисијата за мандатни прашања, избори и именувања да го поднесе Извештајот по однос на овие точки, повелете г-ѓо Кузманоска.

**БИЛЈАНА КУЗМАНОСКА:**

Почитуван претседател на Совет, почитувани колеги советници, почитувани медиуми и гости,

Во текот на вчерашниот и денешниот ден Комисијата за мандатни прашања, избори и именувања на Советот на Општина Прилеп одржа седница и на дневен ред беа предлози за именување за членови на управни и надзорни одбори од јавните претпријатија и установи и училишните одбори во основните и во средните училишта. Предлозите за именување на членовите на управните одбори на јавните претпријатија беа едногласно прифатени од сите членови на Комисијата, а предлозите за именување на членови на надзорните одбори на јавните претпријатија беа изгласани со 4 гласа „за“ и 1 „воздржан“. Предлозите за членови на управните одбори на јавните установи беа усвоени со 4 гласа „за“ и 1 „воздржан“. Предлозите за општински представници на средните општински училишта беа усвоени со 4 гласа „за“ и 1 „воздржан“.

Во однос на првата точка од дневниот ред, за членови на УО на ЈКП „Водовод и канализација“ – Прилеп да бидат именувани:

* Дарко Ацески, магистер по економија;
* Зоран Петрески, доктор по науки по јавен менанџмент;
* Горан Илиески, дипломиран правник;
* Никола Габроски, дипломиран правник;
* Благица Трајческа, дипломиран инженер технолог;
* Денис Трајчески, дипломиран економист; и
* Филип Попоски, дипломиран правник.

Во однос на втората точка од дневниот ред, за членови на НО за контрола на материјално и финасиското работење на ЈКП „Водовод и канализација“ – Прилеп да бидат именувани:

* Павлинче Матеска, дипломиран економист;
* Игор Соколоски, дипломиран економист;
* Александар Милески, магистер по право;
* Соња Николоска, дипломиран електро инженер; и.
* Габриел Станчески, магистер по право.

За за членови на УО на ЈКП „Комуналец“ – Прилеп да бидат именувани:

* Трајче Димитриоиски, дипломиран економист;
* Јована Насеска, дипломиран правник;
* Марија Попова - Јованоска, дипломиран правник;
* Иле Тасески, дипломиран економист;
* Александар Алексоски, дипломиран економист;
* Тони Блашкоски, дипломиран економист;
* Атанас Белкоски, дипломиран електро инженер; и
* Мики Крстев, дипломиран правник.

За членови на НО на материјално и финансиското рботење на ЈКП „Комуналец“ – Прилеп да бидат именувани:

* Милена Цветкоска, дипломиран економист;
* Иван Младеноски, дипломиран економист;
* Александар Маркоски, дипломиран правник;
* Мила Петреска, дипломиран економист;
* Илија Ристески, дипломиран архитект;

За членови на УО на ЈП за ПУП – Прилеп, да бидат именувани:

* Слободан Ѓорѓиоски, дипломиран електро инженер;
* Звездан Карески, дипломиран градежен инженер;
* Снежана Парапанска, дипломиран економист;
* Никола Ржаникоски, дипломиран рударски инженер; и
* Златко Талески, дипломиран архитект.

За членови на НО за контрола на метријално и финансиското рботење на ЈП за ПУП – Прилеп, да бидат именувани:

* Кети Бикоска, дипломиран економист;
* Зоран Тодороски земјоделски факултет, агроном;
* Александар Николоски, дипломиран сообраќаен инженер:
* Александар Ѓорѓиоски, дипломиран економист; и
* Коста Миоски инженер по електроника;

За за членови на УО на ЈКП „Пазари“ – Прилеп да бидат именувани:

* Билјана Ристеска, дипломиран економист;
* Антонио Талески, софстверски инженер;
* Борче Базеркоски, земјоделски факултет, агроном;
* Силвија Николоска, магистер по економија;
* Звонко Талески, дипломиран електро инженер;

 За членови на НО за контрола на метријално и финансиското работење на ЈКП „Пазари“ – Прилеп, да бидат именувани:

* Благојче Бошев, дипломиран правник;
* Јордан Чавлески, дипломиран информатичар;
* Рубинчо Петрески, магистер по стратешки менанџмент:
* Игор Ламбески, дипломиран економист;
* Анета Наумоска, дипломиран економист;

За членови на УО на ЈОУ Детска градина „Наша иднина“ – Прилеп, да бидат именувани:

* Мартина Ристеска, социјален работник;
* Кети Спиркоска, дипломиран правник; и
* Ивана Ивческа, дипломиран правник.

 За членови на ОУ во Домот за стари лица „Киро Крстески – платник“ – Прилеп, да бидат именувани:

* Филип Петковски, дипломиран првник; и
* Емил Јованоски, дипломиран рударски инженер.

 За членови на ОУ во Гратска библиотека „Борка Талески “ – Прилеп, се именува:

* Дијана Ивческа, која што е вработена во институцијата.

За представници на Општина Прилеп во Училишниот одбор на ООУ „Кочо Рацин“ – Прилеп, да биде именувана Гордана Тунеска, педагошки факултет.

За представници на Општина Прилеп во Училишниот одбор на ООУ „Гоце Делчев“ – Прилеп, да биде именувана Мартина Пројческа, со педагошки факултет.

За представници на Општина Прилеп во Училишниот одбор на ООМУ „Ордан Михајловски - Оцка“ – Прилеп, да биде именувана Валентина Пејоска, со педагошки факултет.

За представници на Општина Прилеп во Училишниот одбор на СОУ „Ѓорче Петров“ – Прилеп, да бидат именувани:

- Александра Попоска - Павлоска, професор по англиски јазик;

-Борче Спиркоски, професор по физичко и здравствено образование; и

- Цветанка Георгиоска, професор по физика.

За представници на Општина Прилеп во Училишниот одбор на СОУ Гимназија „Мирче Ацев“ – Прилеп, да бидат именувани:

- Марјан Дукоски, професор по историја;

- Жанета Видеска, професор по македонски јазик; и

- Тереза Златеска, професор по педагогија.

За представници на Општина Прилеп во Училишниот одбор на СОЕПТУ „Кузман Јоосифовски - Питу“ – Прилеп, да бидат именувани:

- Марија Дулеска, професор по англиски јазик;

- Бисера Вишиноска, со педагошки факултет; и

- Роберт Стојаноски, професор по латински јазик.

За представници на Општина Прилеп во Училишниот одбор на СОУ „Ристе – Ристески - Ричко“ – Прилеп, да бидат именувани:

- Татјана Шабаноска, професор по биологија;

- Тереза Златеска, професор по педагогија; и

- Владо Чакароски, професор по географија.

 Ви благодарам.

 **ДЕЈАН ПРОДАНОСКИ:**

Благодара, отворам претрес по точките. Кој сака збор молам да се јави. Процедурално повелете.

**АЛЕКСАНДАР КИТАНОСКИ:**

Почитуван председтел на Совет, почитувани советници, барам пауза од 10 минути поради дополнителни консултации со советничката група и поддршка од 5 советници за паузата, по однос на гласањето.

**ДЕЈАН ПРОДАНОСКИ:**

Добро 10 минути пауза.

(После паузата)

**ДЕЈАН ПРОДАНОСКИ:**

Продолжуваме со работа. Повелете за процедурално.

**ИВАН ЈОВАНОСКИ:**

Вака само имам кратка забелешка Атанас Белкоски, тој е Атанас Белокоски, иначе нашиов не е електро инженер, туку е дипломиран економист, меѓународна економија. Добро тука, е сега овдека јас видов некои конфликти на интереси што потпишавме дека нема да има конфликти на интереси и непотизам. Едно од тие ми падна во очи Александар Маркоски, дипломиран правник. Дали е во сродство со Марија Маркоска? Едно прашање е тоа. Второ прашање Никола Ржаникоски, тој ми е мене чичко, а и со Трајче Ржаникоски незнам точно што паѓаат.

**ДЕЈАН ПРОДАНОСКИ:**

Ајде сега, не се основани забелешките сега.

**ИВАН ЈОВАНОСКИ:**

Конфликт на интересии непотизам.

**ДЕЈАН ПРОДАНОСКИ:**

Во кој дел има конфликт на интереси?

**ИВАН ЈОВАНОСКИ:**

Роднини, родинини, браќа.

**ДЕЈАН ПРОДАНОСКИ:**

Добро, ама гласаме ние за управни и надзорни одбори на јавни претпријатија.

**ИВАН ЈОВАНОСКИ:**

Така да ова е непотизам пак. Не е битно кој кај е.

**ДЕЈАН ПРОДАНОСКИ:**

Прочитајте таму во законот дека не е.

**ИВАН ЈОВАНОСКИ:**

Ај прочитај ти дека е значи.

**ДЕЈАН ПРОДАНОСКИ:**

Добро ајде.

**ИВАН ЈОВАНОСКИ:**

Базеркоски, дали е во сродство со Базеркоски?

**ДЕЈАН ПРОДАНОСКИ:**

Со кого?

**ИВАН ЈОВАНОСКИ:**

Со Базеркоски...

**ДЕЈАН ПРОДАНОСКИ:**

Сигурно се роднини.

**ИВАН ЈОВАНОСКИ:**

Тука е малце зафркната работа затоа што е конфликт на интереси и непотизам. Значи роднина....

**ДЕЈАН ПРОДАНОСКИ:**

Добро влегува во записник.

**ИВАН ЈОВАНОСКИ:**

Значи влегува во записник и овие работи треба малце...

**ДЕЈАН ПРОДАНОСКИ:**

Така е.

**ИВАН ЈОВАНОСКИ:**

Зошто вака не потценувате нас човече?

**ДЕЈАН ПРОДАНОСКИ:**

Не е за потценување ја слушаме забелешката се.

**ИВАН ЈОВАНОСКИ:**

Како не е за потценување браќа....

**ДЕЈАН ПРОДАНОСКИ:**

За Белокоски во ред е, а Белкоски беше прочитано, а незнам како е напишано.

**ИВАН ЈОВАНОСКИ:**

Не нема врска, значи тоа беше печатна грешка. Али роднини се на листа, браќа, сестри се на листава.

**ДЕЈАН ПРОДАНОСКИ:**

Кај е конфликтот на интереси во кој дел?

**ИВАН ЈОВАНОСКИ:**

А бе како може јас сестра ми да ја клам овдека на пример? Ако ја клам сестра ми одма ќе ми се качите на глава.

**ДЕЈАН ПРОДАНОСКИ:**

А Марија не е советник.

**ИВАН ЈОВАНОСКИ:**

Како?

**ДЕЈАН ПРОДАНОСКИ:**

Марија советник е?

**ИВАН ЈОВАНОСКИ:**

Не, јас прашав само. Добро тогаш. Добро Никола Ржаникоски, тогаш Никола Ржаникоски што ми е мене роднина и на Трајче Ржаникоски.

**ДЕЈАН ПРОДАНОСКИ:**

Добро.

**ИВАН ЈОВАНОСКИ:**

Тие два ги забележав. И друга работа, значи овдека се 68 места, а пред неколку дена бев јас во администрација и заменичката на Марија фактички ме матна некако дека фактички...

**МАРИЈА МАРКОСКА – ТРАЈАНОСКА:**

Врска нема таа не е моја заменичка, таа е раководител.

**ИВАН ЈОВАНОСКИ:**

Или раководител е, незнам, што е битно е таму ме препратија. Ме матна дека во основниве и во средниве училишта само по еден член има од одбор, а арно ама не испаднало така.

**МАРИЈА МАРКОСКА – ТРАЈАНОСКА:**

Не земаат паричен надоместок.

**ИВАН ЈОВАНОСКИ:**

Ама не е за паричен надоместок, не ме интересира паричен надоместок тоа е се откажуваме од старт ние од паричниот надоместок. Иначе ние како Левица имаме добиено само едно место. Е сега ако гледаме, пак ќе речам процентуално, ферски, ништо незаконски, еве да речеме дека се 27 места. Ако се 27 места ни следува едно 27х2 ни следуваат два. Во случајов се 67, значи тука ни следуваат 4,98 да заокружиме на 5, така да овдека сме ние и те како омаловажени, а овдека и те како има непотизам, толку.

**ДЕЈАН ПРОДАНОСКИ:**

Добро ви благодарам. Дали некој се јавува за збор по однос на овие точки? Повелете г-ѓо Кузманоска.

**БИЛЈАНА КУЗМАНОСКА:**

Со оглед на тоа што Извештајот беше побаран непосредно пред почетокот на седницата, направена е една мала техничка грешка за представник на Општина Прилеп во Управниот одбор за СОУ „Ристе Ристески – Ричко“, грешката е во името на Тереза Златеска, професор по педагогија и треба да стои Татјана Златеска, професор по историја. Се извинувам и ви благодарам.

**ДЕЈАН ПРОДАНОСКИ:**

Добро ви благодарам службите го регистрираа тоа. Дали некој друг се јавува за збор? Презимето точно е Белокоски така, дипломиран економист по меѓународна економија, добро.

Бидејќи никој повеќе не се јавува за збор ги молам членовите на Советот, да се изјаснат.

Кој е "за" усвојување на Решение за именување на членови во Управниот одбор на ЈКП ,,Водовод и канализација ’’- Прилеп.

Кој е "против", кој е "воздржан"?

14 членови на Советот гласаа „за“, 2 "против" и 10 „воздржани“.

Констатирам дека со 14 гласови „за“, 2 "против" и 10 „воздржани“, Решението е усвоено.

Кој е "за" усвојување на Решение за именување на членови во Надзорниот одбор за контрола на материјално-финансиското работење на ЈКП ,,Водовод и канализација ’’-Прилеп?

 Кој е "против", кој е "воздржан"?

 14 членови на Советот гласаа „за“, 2 "против" и 10 „воздржани“.

 Констатирам дека со 14 гласови „за“, 2 "против" и 10 „воздржани“, Решението е усвоено.

 Кој е "за" усвојување на Решение за именување на членови во Управниот одбор на ЈКП,,Комуналец ’’-Прилеп.?

 Кој е "против", кој е "воздржан"?

 14 членови на Советот гласаа „за“ и 12 „воздржани“.

 Констатирам дека со 14 гласови „за“ и 12 „воздржани“, Решението е усвоено.

 Кој е "за" усвојување на Решение за именување на членови во Надзорниот одбор за контрола на материјално-финансиското работење на ЈКП ,,Комуналец ’’-Прилеп?

 Кој е "против", кој е "воздржан"?

 14 членови на Советот гласаа „за“, 1 "против" и 11 „воздржани“.

 Констатирам дека со 14 гласови „за“, 1 "против" и 11 „воздржани“, Решението е усвоено.

 Кој е "за" усвојување на Решение за именување на членови во Управниот одбор на ЈП за ПУП - Прилеп?

 Кој е "против", кој е "воздржан"?

 14 членови на Советот гласаа „за“, 1 "против" и 11 „воздржани“.

 Констатирам дека со 14 гласови „за“, 1 "против" и 11 „воздржани“, Решението е усвоено.

 Кој е "за" усвојување на Решение за именување на членови во Надзорниот одбор за контрола на материјално-финансиското работење на ЈП за ПУП - Прилеп?

 Кој е "против", кој е "воздржан"?

 14 членови на Советот гласаа „за“и 12 „воздржани“.

 Констатирам дека со 14 гласови „за“ и 12 „воздржани“, Решението е усвоено.

 Кој е "за" усвојување на Решение за именување на членови во Управниот одбор на ЈКП ,,Пазари’’

 Кој е "против", кој е "воздржан"?

 14 членови на Советот гласаа „за“, 2 "против" и 9 „воздржани“.

 Констатирам дека со 14 гласови „за“, 2 "против" и 9 „воздржани“, Решението е усвоено.

 Кој е "за" усвојување на Решение за именување на членови во Надзорниот одбор за контрола на материјално-финансиското работење на ЈКП ,,Пазари’’ – Прилеп?

 Кој е "против", кој е "воздржан"?

 14 членови на Советот гласаа „за“, 1 „против“ и 12 „воздржани“.

 Констатирам дека со 14 гласови „за“, 1 „против“ и 12 „воздржани“, Решението е усвоено.

 Кој е "за" усвојување на Решение за именување на членови во Управниот одбор на ЈОУДГ ,,Наша иднина’’-Прилеп?

 Кој е "против", кој е "воздржан"?

 14 членови на Советот гласаа „за“ и 12 „воздржани“.

 Констатирам дека со 14 гласови „за“ и 12 „воздржани“, Решението е усвоено.

 **АЛЕКСАНДАР КИТАНОСКИ:**

Процедурално.

 **ДЕЈАН ПРОДАНОСКИ:**

 Повелете процедурално.

 **АЛЕКСАНДАР КИТАНОСКИ:**

Почитуван претседател по однос на оваа точка за избор на членови во Управниот одбор во ЈОУ Детска градинка „Наша иднина“ мислам дека имаме судир на интереси имаме член на Совет кој што гласа „за“ формирање на УО во оваа установа. Согласно Законот за спречување на корупција и судир на интереси, треба да се изземи од гласање и да не гласа по оваа точка.

 **ДЕЈАН ПРОДАНОСКИ:**

 Благодарам.

 **МАРИЈА МАРКОСКА:**

 Значи од Антикорупциска стигна допис до нас и ние ви го препративме на сите советници, а тоа се однесува на секој дел каде што имате можен судир на интереси. Ние не можеме по наша службена должност да внимаваме на тој момент, вие сте должни доколку уочите за било каков да е судир, да кажете дека имате судир и да се изземите во однос на гласањето по таа точка. Во моментов станувало збор за градинка, јас немав информација и тука вика дека немате право да гласате, а имате право да земете збор и сето друго, но не смеете да гласате по точката.

 **ДЕЈАН ПРОДАНОСКИ:**

 Добро е вршиме исправка.

 Кој е "за" усвојување на Решение за именување на членови во Управниот одбор на ЈОУДГ ,,Наша иднина’’-Прилеп?

 Кој е "против", кој е "воздржан"?

 Констатирам дека со 13 гласови „за“ и 12 гласови „воздржан“ Решението не е усвоено.

 Кој е "за" усвојување на Решение за именување на членови во Управниот одбор на Домот за стари лица “Киро Крстески-Платник“-Прилеп?

 Кој е „против“, кој е „воздржан“.

 14 членови на Советот гласаа „за“ и 12 „воздржани“.

 Констатирам дека со 14 гласови „за“ и 12 „воздржани“, Решението е усвоено.

 Кој е "за" усвојување на Решение за именување на членови во Управниот одбор на ЈОУ Градска библиотека “Борка Талески“- Прилеп?

 Кој е „против“, кој е „воздржан“.

 14 членови на Советот гласаа „за“ и 11 „воздржани“.

 Констатирам дека со 14 гласови „за“ и 11 „воздржани“, Решението е усвоено.

По точките од **ЧЕТИРИНАЕСЕТТАТА** до **ДВАЕСЕТИПРВАТА** точка од дневниот ред кои се однесуваат на именување на членови во училишните одбори на основните и средните училишта и тоа:

14. Решение за именување претставник на Општина Прилеп во Училишниот одбор на ООУ "Кочо Рацин"-Прилеп;

15. Решение за именување претставник на Општина Прилеп во Училишниот одбор на ООУ "Гоце Делчев"-Прилеп;

16. Решение за именување претставник на Општина Прилеп во Училишниот одбор на ООУ "Рампо Левката"-Прилеп;

17. Решение за именување претставник на Општина Прилеп во Училишниот одбор на ООМУ "Ордан Михајлоски-Оцка"-Прилеп;

18. Решение за именување претставници на Општина Прилеп во Училишниот одбор на СОУ "Ѓорче Петров"-Прилеп;

19. Решение за именување претставници на Општина Прилеп во Училишниот одбор на СОУ Гимназија "Мирче Ацев"-Прилеп;

20. Решение за именување претставници на Општина Прилеп во Училишниот одбор на СОЕПТУ "Кузман Јосифоски -Питу"-Прилеп; и

21. Решение за именување претставници на Општина Прилеп во Училишниот одбор на СОУ "Ристе Ристески Ричко"-Прилеп, добро Извештајот веќе го кажа претседателка, отворам претрес по однос на овие точки.

Дали некој се јавува за збор по точките од 14-та до 21-ва?

Повелете г-дине.

 **ИВАН ЈОВАНОСКИ:**

Ништо, кратко само јас барам овдека мала изменазначи од наша страна да има барем по 1 човек барем во училишниве одбори затоа што тоа јас не го сметам дека е некој проблем, не сметам и дека ќе биде некоја кочница, чисто онака да идиме како работат училиштава како училишта. Затоа што стварно со 1 член на упраен одбор на ЈКП „Комуналец“ е не фер, е брука, значи е потценувачки. Па сега размислете малце околу оваа работа затоа што бараме нешто што ни следува, а не нешто што не ни следува. Исто и она што ми кажавте претседателе дека во надзорните одбори мора да бидат само членови од владеачката партија, тоа е голема лага, значи тоа не го пишува нигде, според кој закон, според кој член?. Исто дека во основни и средни училишта дека мора да членуваат во одборите членови од владеачката партија, исто е тоа голема лага. Значи не го пишува во никој закон тоа, толку.

 **ДЕЈАН ПРОДАНОСКИ:**

 Добро, ви благодарам. Дали некој друг се јавува за збор?

 Бидејќи никој повеќе не се јавува за збор ги молам членовите на Советот, да се изјаснат.

 Кој е "за" усвојување на Решение за именување представник на Општина Прилеп во Училишниот одбор на ООУ "Кочо Рацин" – Прилеп?

 Кој е "против", кој е "воздржан"?

12 членови на Советот гласаа "за", 2 "против" и 10 "воздржан".

Констатирам дека со 12 гласови „за“, 2 "против" и 10 „воздржан" Решенито не е усвоено.

 **МАРИЈА МАРКОСКА – ТРАЈАНОСКА:**

 Значи ние немаме информации, доколку се сомневате на судири, дали некој од вас, дали членовите од семејството, тогаш не смеете да гласате затоа што да не се доведеме во ситуација на донесена одлука да почне со работа управен или надзорен, па после ништовност на нивните одлуки е многу несериозно.

 **ДЕЈАН ПРОДАНОСКИ:**

Добро.Кој е "против", кој е "воздржан"?

13 членови на Советот гласаа "за", 2 "против" и 10 "воздржан".

Констатирам дека со 13 гласови „за“, 2 "против" и 10 „воздржан" Решенито не е усвоено.

 Кој е "за" усвојување Решение за именување претставници на Општина Прилеп во Училишниот одбор на СОУ "Ѓорче Петров"- Прилеп.

Кој е "против", кој е "воздржан"?

14 членови на Советот гласаа "за", 1 "против" и 11 "воздржан".

 Констатирам дека со 14 гласови „за“, 1 "против" и 11 „воздржан" Решенито е усвоено.

 Кој е "за" усвојување Решение за именување претставник на Општина Прилеп во Училишниот одбор на СОУ Гимназија "Мирче Ацев"- Прилеп?

 Кој е "против", кој е "воздржан"?

13 членови на Советот гласаа "за", 1 "против" и 11 "воздржан".

 Констатирам дека со 13 гласови „за“, 1 "против" и 11 „воздржан" Решенито не е усвоено.

Кој е "за" усвојување Решение за именување претставници на Општина Прилеп во Училишниот одбор на СОЕПТУ "Кузман Јосифоски -Питу"-Прилеп.?

Кој е "против", кој е "воздржан"?

14 членови на Советот гласаа "за", 1 "против" и 11 "воздржан".

 Констатирам дека со 14 гласови „за“, 1 "против" и 11 „воздржан" Решенито е усвоено.

Кој е "за" усвојување Решение за именување претставници на Општина Прилеп во Училишниот одбор на СОУ "Ристе Ристески Ричко"-Прилеп?

Кој е "против", кој е "воздржан"?

14 членови на Советот гласаа "за" и 12 "воздржан".

Констатирам дека со 14 гласови „за“ и 12 „воздржан" Решенито е усвоено.

По **ДВАЕСЕТИВТОРАТА** точка од дневниот ред: - Одлука за усвојување на тримесечниот извештај за финансиското работење на ЈП за ПУП-Прилеп, за период од 01.07.2021 година до 30.09.2021 година, ја молам г-ѓа Ирена Стејровска - Локвенец, претседател на Комисијата за финансирање и буџет да го поднесе Извештајот по однос на оваа точка. Повелете г-ѓо Стерјовска.

 **ИРЕНА СТЕЈРОВСКА - ЛОКВЕНЕЦ:**

Почитуван претседател на Совет, почитувани колеги советници, Комисијата за финансирање и буџет на одржаната седница на 06.12.2021 година, тоа беше вчера, на дневен ред имаше: Предлог - Одлука за усвојување на тримесечниот извештај за финансиското работење на ЈП за ПУП-Прилеп, за период од 01.07.2021 година до 30.09.2021 година. После образложувањето на вработените од ова претпријатие, преминавме на гласање како комисија, при што со 4 гласа „против и 1 „за“ оваа Предлог-Одлука не беше усвоена на Комисијата за финансирање и Буџет. Поради тоа врз основа на член 36 став 2 од Законот за локална самоуправа, кој што во „Службен весник на Република Македонија“ е излезен под број 5/2002 година, предлагаме во Предлог-Одлуката да стои нов член кој ќе гласи: „Советот да покрене постапка за вршење на контрола над материјалното и финансиското работење пред надлежен орган за надзор“. Благодариме.

 **ДЕЈАН ПРОДАНОСКИ:**

 Благодарам г-ѓо Стерјовска – Локвенец.

 Отворам претрес по точката. Дали некој од членовите на Советот бара збор по однос на ова прашање? Повелете.

**ИВАН ЈОВАНОСКИ:**

Овдека мене ми е прашањево на каков начин се формираат тие органи или комисии за надзор на финансиското работење на некое си јавно претпријатие? Затоа што има една стара југословенска поговорка на домородново население овдека што највероватно ни ја украдиле древниве кинези, вели вака: „Ако сакаш еден проблем да не биде решен, формирајте комисија“. Значи тоа ме интересира, кој ќе членува во таа комисија, кога ќе се состанува таа комисија или тој одбор како го нарекувате за контрола на финансиското работење на некои од јавниве претпријатија.

 **ДЕЈАН ПРОДАНОСКИ:**

 Овие точки ги завршивме со разгледување, сега имаме Квартален Извештај.

**ИВАН ЈОВАНОСКИ:**

Ова за „Пазари“ беше ова, Ирена што го предложи формирање на .... На каков начин ќе се формира? Тоа ми е прашањето. Вие рековте дека ќе се формира тело што ќе го разгледува финансиското работење. А кое е тоа тело и како ќе се формира ми беше прашањето.

**МАРИЈА МАРКОСКА – ТРАЈАНОСКА:**

Не ве слушав искрено.

 **ДЕЈАН ПРОДАНОСКИ:**

 Не кажа такво нешто, која комисија? Дали некој друг се јавува по однос на ова прашање?

 Бидејќи никој не се јавува за збор прво го ставам предлогот од г-ѓа Ирена Стерјовска – Локвенец за дополнување на Предлог- Одлуката за усвојување на тримесечниот извештај за финансиското работење на ЈП за ПУП-Прилеп, за период од 01.07.2021 година до 30.09.2021 година со нов член кој што вели Советот по службена должност....

 **МАРИЈА МАРКОСКА – ТРАЈАНОСКА:**

Прво Кварталниот ќе го изгласате, ставете го предлогот на гласање.

 **ДЕЈАН ПРОДАНОСКИ:**

Добро се извиувам.

 Кој е "за" усвојување на Одлуката за усвојување на тримесечниот извештај за финансиското работење на ЈП за ПУП-Прилеп, за период од 01.07.2021 година до 30.09.2021 година?

Кој е "против", кој е "воздржан"?

Кој е за да се дополни оваа Одлука и тоа да гласи: Советот да покрене постапка за вршење на контрола над материјалното и финансиското работење пред надлежен орган за надзор?

Кој е „за“ ве молам да крене рака?

Кој е "против", кој е "воздржан"?

16 членови на Советот гласаа и 10 "воздржан".

Констатирам дека предлогот на колешката Стерјовска со 16 гласови „за“ и 10 „против" е усвоен и барам од службите оваа Одлука да се дополни со овој член.

По **ДВАЕСЕТИТРЕТАТА** точка од дневниот ред: - Одлука за усвојување на тримесечниот извештај за финансиското работење на ЈKП за „Пазари“ - Прилеп, за период од 01.07.2021 година до 30.09.2021 година, ја молам г-ѓа Ирена Стејровска Локвенец - претседател на Комисијата за финансирање и буџет да го поднесе Извештајот по однос на оваа точка. Повелете г-ѓа Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

На дневен ред на Комисијата за финансирање и буџет одржана на вчерашниот ден беше и: Предлог-Одлуката за усвојување на тримесечниот извештај за финансиското работење на ЈKП „Пазари“ - Прилеп, за период од 01.07.2021 година до 30.09.2021 година. Оваа точка после дискусијата која што беше отворена не се усвои со 4 гласа „против“ и 1 „за“. Врз основа на тоа предлагаме во Предлог-Одлуката да стои нов член кој ќе гласи: „ Советот да покрене постапка за вршење на контрола над материјалното и финансиското работење пред надлежен орган за надзор. Со ова се упатуваме директно одлуката оди до Државен завод за ревизија. Благодарам.

**ДЕЈАН ПРОДАНОСКИ:**

Дали некој од членовите на Советот се јавува за збор по однос на ова прашање?

 Бидејќи никој не се јавува за збор ги молам членовите на Советот, да се изјаснат.

 Кој е "за" усвојување на Одлука за усвојување на тримесечниот извештај за финансиското работење на ЈКП „Пазари“ - Прилеп, за период од 01.07.2021 година до 30.09.2021 година?

Кој е "против", кој е "воздржан"?

16 "против" и 9 „за“.

Констатирам дека со 9 гласови „за“ и 9 „против“ , Одлуката не е усвоена.

Предлогот на колешката Ирена Стерјовска – Локвенец го ставам на гласање.

Кој е „за“ предлогот оваа одлука да се дополни со членот Советот да покрене постапка за вршење на контрола над материјалното и финансиското работење пред надлежен орган за надзор ве молам да крене рака.

Кој е „против“, кој е „воздржан“?

16 ченови на Советот гласаа „за“ и 9 „против“.

Констаирам дека предлогот е усвоен со 16 гласови „за“ и 9 „против“ и ги замолувам службите да го додадат овој член на оваа одлука.

 По **ДВАЕСЕТИЧЕТВРТАТА** точка од дневниот ред: - Одлука за давање согласност на Годишен план за вработување во 2022 година на ЈКП ,,Водовод и канализација” Прилеп, ја молам г-ѓа Ирена Стејровска Локвенец - претседател на Комисијата за финансирање и буџет да го поднесе Извештајот по однос на оваа точка. Повелете г-ѓо Стерјовска.

 **ИРЕНА СТЕРЈОВСКА - ЛОКЕВЕНЕЦ:**

На дневен ред на Комисијата за финансирање и буџет која што се одржа на вчерашниот ден беше: - Предлог- Одлука за давање согласност на Годишен план за вработување во 2022 година на ЈКП ,,Водовод и канализација” - Прилеп. На оваа точка со 4 гласа „за“ и „воздржан“ гласаа членовите на Комисијата и на Советот му предлагаме да ја усвои оваа Предлог-Одлука иако беше дискутирано на самата Комисијата од страна на представниците на ЈКП дека станува збор за закаснето носење на оваа одлука и покрај тоа што ЈКП го запазило рокот 30.08. кога ги доставило документите до Советот, но од кои причини и зошто не била ставена на дневен ред на Советот на Општина Прилеп, тоа треба да одговорат некои други инстанци, но сепак еве ние како комисија предлагаме на Советот позитивно да се изјасни за оваа Предлог- Одлука за давање согласност на Годишен план за вработување во 2022 година на ЈКП ,,Водовод и канализација” Прилеп, благодарам.

 **ДЕЈАН ПРОДАНОСКИ:**

 Благодарам. Отворам претрес по ова прашање. Повелете.

 **ИВАН ЈОВАНОСКИ:**

Значи да не бидеме погрешно сватени значи ние Левица како работничка партија не сме ништо против вработување, па макар да се и политички вработувања. Само овдека имам неколку прашања, незнам и дали е присутен Емил Јанески директоров на ЈКП „Водовод и канализација“, добро ама дали е присутен, не е, пошто овдека тој е потпишан. Кој е представник? Да, е па имам неколку прашања. Еднава позиција е раководител на Сектор за финансиско работење. Причината е зголемување на надлежностите на институцијата или обемот на работата на единицата. Кои се, на каков начин се зголемени надлежностите на институцијата ми е прашањево. Е сега да се зголемени надлежностиве на институцијава не се, да е зголемен обемот на работа на единицата не ќе да е. Е сега поошто ние знаеме како функционира вработување во ЈП ме интересира кое е предложеново директорче, што школија има пошто платава е 42 илјади и три шески, триве шески не ќе да е случајност. Втора работа хигиеничар. Причина исто зголемување на надлежностите на институцијата или обемот на работа. Прашањево ми е дали квадратурава на управнава зграда од ЈП „Водовод и канализација“ се зголеми последниов период или пак вработениве стварно не обрнуваа внимание на хигиенава во зградава. Платава е 15.100 денари. А уште една работа соработник за административни работи, исто зголемување на надлежностите на институцијата и обемот на работа. Водовод е пренатрупан со администрација, пренатрупан од помошници, припомошници, соработници и такви работи, исто платава е 31 илјада и три шески, неќе да е и тоа случајно. Четврто раководител на Одделение за правни работи, истата е причинава зголемување на надлежностите на институцијата или обемот на работа на единицава. Што е проблемов овдека дали е преоптеретен Водовод со теретење, со правни теретења по судови, такви работи, дали се работи за судски спорови платава е 30.000 денари. Одржувач на канализациона мрежа во ред. Ракувач и одржувач на хидро опрема во ред затоа што Водовод има потреба од работници најмногу, значи работници што треба да одат на терен, а не административци, затоа што администрацијата е пренатрупана. Вие многу убаво го знаете тоа, сите го знаеме тоа. Така да овдека гласаме ние „воздржани“, да не бидеме „против“.

 **ДЕЈАН ПРОДАНОСКИ:**

 Ви благодарам. Дали некој друг се јавува за збор? Повелете, представник на „Водовод и канализација“ – Прилеп.

 Правник во ЈКП „Водовод и канилазација“- Прилеп

 **АЛЕКСАНДАР НАСТЕСКИ:**

Значи подносител на Планот за вработување е претходниот директор на ЈКП „Водовод и канилазација“- Прилеп и во делот на зошто има потреба од нови вработувања тука не би можел да одговорам. Можам да одговорам технички еден образец на еден годишен план за вработување зошто го врзувате со надлежностите на институцијата. Значи не постои графа дека е упразнето работно место, па да се потполнува така. Има пензионирање, причина 3, друга причина. Значи има причина 1, причина 2 и причина 3. Причина 1 е зголемување на надлежностите на иституцијата и во најголем дел сите јавни претпријатија се повикуваат на оваа причина, а не е вистинската причина. Тоа сакав да го образложам затоа што не постои графа 4 која што би била упразнето работно место. И во таква ситуација кога немате таква графа, најлогично е да се повикувате на првава кога не е пензионирање или кога е друго. Под друго многу тешко годишните планови за вработување поминуваат во Информатичко општество и администрација каде што последното сито го има овој истиов план, што како Совет вие треба да го изгласате. Значи тоа е причината, не постои графа во која што би можеле да се образложиме зошто бараме нови вработувања. И ова незнам, ваљда и на претходните седници.... треба да се образложи дека овие не се задолжителни вработувања, ова е само предвидено максималниот број колку дозволува Систематизацијата и ова не значи дека ќе биде реализирано, може и 1% од ова да биде реализирано. Тоа е во тој дел. А зошто олку нови вработувања мислам не можам да одговорам. Тоа го изготвил претходниот директор на претпријатието.

 **ДЕЈАН ПРОДАНОСКИ:**

 Добро, ви благодарам. Дали некој друг се јавува по ова прашање?

 Бидејќи никој повеќе не се јавува за збор ги молам членовите на Советот, да се изјаснат.

 Кој е "за" усвојување на Одлука за давање согласност на Годишен план за вработување во 2022 година на ЈКП ,,Водовод и канализација” Прилеп?

Кој е "против", кој е "воздржан"?

14 членови на Советот гласаа „против“ и 12 "воздржан".

Констатирам дека со 14 гласови „против“ и 12 „воздржан" Одлуката не е усвоена.

 По **ДВАЕСЕТИПЕТТАТА** точка од дневниот ред: - Одлука за давање согласност на Ценовникот за измена и дополнување урбанистичко-планска документација и урбанистичко проектна документација, вршење на стручна ревизија на урбанистичко-планска документација, урбанистичко-проектна документација и проектна документација, надзор над изградба, реконструкција, адаптација, надградба и доградба на објекти од високоградба и линиски инфраструктурни градби и надзор над одржување на објекти, линиски инфраструктурни градби, хоризонтална сигнализација, урбана опрема и зимско одржување за потребите на ЕЛС Општина Прилеп, ја молам г-ѓа Ирена Стејроска Локвенец - претседател на Комисијата за финансирање и буџет да го поднесе Извештајот по однос на оваа точка. Повелете г-ѓо Ирена Стерјовска – Локвенец.

 **ИРЕНА СТЕРЈОВСКА - ЛОКЕВЕНЕЦ:**

 На дневен ред на вчерашната Комисија за финансирање и буџет беше и точката: - Предлог - Одлука за давање согласност на Ценовникот за измена и дополнување урбанистичко-планска документација и урбанистичко проектна документација, вршење на стручна ревизија на урбанистичко-планска документација, урбанистичко-проектна документација и проектна документација, надзор над изградба, реконструкција, адаптација, надградба и доградба на објекти од високоградба и линиски инфраструктурни градби и надзор над одржување на објекти, линиски инфраструктурни градби, хоризонтална сигнализација, урбана опрема и зимско одржување за потребите на ЕЛС Општина Прилеп. Од директорот на ова ЈП којшто беше присутен на вчерашната седница на Комисијата за финансирање и буџет добивме образложување дека станува збор за формална и техничка измена. Значи станува збор за прилагодување со Правилник од („Службен весник на РМ“ бр.140/21) за оние услуги кои што ги работи ова претпријатие. Како Комисија предлагаме оваа Предлог-Одлука Советот да ја прифати. Благодарам.

 **ДЕЈАН ПРОДАНОСКИ:**

 Ви благодарам. Отворам претрес по однос на оваа точка. Дали некој се јавува за збор?

 Бидејќи никој не се јавува за збор ги молам членовите на Советот, да се изјаснат.

 Кој е "за" усвојување на Одлука за давање согласност на Ценовникот за измена и дополнување урбанистичко-планска документација и урбанистичко проектна документација, вршење на стручна ревизија на урбанистичко-планска документација, урбанистичко-проектна документација и проектна документација, надзор над изградба, реконструкција, адаптација, надградба и доградба на објекти од високоградба и линиски инфраструктурни градби и надзор над одржување на објекти, линиски инфраструктурни градби, хоризонтална сигнализација, урбана опрема и зимско одржување за потребите на ЕЛС Општина Прилеп?

 Кој е "против", кој е "воздржан"?

 24 членови на Советот гласаа „за“ и 2 "воздржан".

 Констатирам дека со 24 гласови „за“ и 2 „воздржан" Одлуката е усвоена.

 По **ДВАЕСЕТИШЕСТАТА** точка од дневниот ред: - Одлука за донесување на детален урбанистички план во УЕ 15, УБ 15.01 плански опфат ..3.. (Четврт 12, блок 12.1, плански опфат 3, со Одлука бр.25-2888/5 од 28.12.2015 година), општина Прилеп, плански период 2015-2020 година, го молам г-дин Зоран Јанкулоски - претседател на Комисијата за урбанизам, комунални дејности и заштита на животната средина да го поднесе Извештајот по однос на оваа точка. Повелете г-дине Јанкулоски.

 **ЗОРАН ЈАНКУЛОСКИ:**

Почитуван председателе, почитувани колеги советници и гости,

 Комисијата за урбанизам, комунални дејности и заштита на животната средина на Советот на Општина Прилеп на ден 06.12.2021 година, со почеток во 11,оо часот, во зелената сала на Општина Прилеп, одржа седница со предлог на дневен ред: - Предлог - Одлука за донесување на детален урбанистички план во УЕ 15, УБ 15.01 плански опфат ..3.. (Четврт 12, блок 12.1, плански опфат 3, со Одлука бр.25-2888/5 од 28.12.2015 година), Општина Прилеп, плански период 2015-2020 година и начленовите на Советот им предлага точката да биде усвоена во предложениот текст, која беше усвоена со 4 гласа „за“ и 1 гласаа „воздржан“.

 **ДЕЈАН ПРОДАНОСКИ:**

 Благодарам г-дине Јанкулоски. Отворам претрес по оваа точка. Повелете процедурално.

**МЕТОДИЈА КОСТОСКИ:**

Почитувани присутни барам процедурално да ве известам дека вчера беше само почната првата седница на Комисијата за урбанизам и заштита на животна средина на која единствена точка на дневен ред се најде Предлог-Одлуката според Решението – Предлог-Одлуката за донесување на детален урбанистички план во УЕ 15, УБ 15.01 плански опфат ..3.. (Четврт 12, блок 12.1, плански опфат 3, со Одлука бр.25-2888/5 од 28.12.2015 година), Општина Прилеп, плански период 2015-2020 година, за на самиот почеток на Комисијата да утврдиме дека станува збор за Измена на Детален урбанистички план, измена, не донесување. Измена на веќе постоечки бил донесен пред многу години, па сега ние го менуваме. Тоа има голема реална и правна разлика, па затоа барам 10 минути пауза да ја повикате раководителката на Секторот за урбанизам Васе Никоска, прво да даде свое образложение за што точно овде станува збор, но не како претходниот пат кога исто побарав пауза да ја повикате, според нејзини зборови, никој не ја повикал да дојде овде. Сега барам да ја информирате и да дојде да почекаме само 10 минути. Благодарам.

**ДЕЈАН ПРОДАНОСКИ:**

Добро бараме представник од Секторот за урбанизам. Ги молам службите да побараат представник.

Ај ве молам да продолжиме со работа. Го поканувам представникот од Секторот за урбанизам да ја образложи точката: - Одлуката за донесување на детален урбанистички план во УЕ 15, УБ 15.01 плански опфат ..3.. (Четврт 12, блок 12.1, плански опфат 3, со Одлука бр.25-2888/5 од 28.12.2015 година), Општина Прилеп, плански период 2015-2020 година.

**ВАСЕ НИКОСКА:**

Добар ден јас сум Васе Никоска раководител на Сектор за урбанизам во Прилеп. Кое образложение прашањето е мислам на кое што треба да одговорам.

**ДЕЈАН ПРОДАНОСКИ:**

Прашањето беше дали станува збор за донесување Детален урбанистички план или Измена на постоечкиот Детален урбанистички план за овој блок за кој се разгледува, затоа што советникот смета на Комисијата точката била поставена како за носење на нов Детален урбанистички план, а всушност се работело за Измена на Детален урбанистички план. Бара појаснување по однос на терминологијата. Ај ако може уште еднаш изворно те замолувам.

**ВАСЕ НИКОСКА:**

Да ме прашате јас незнам на што да одговорам, прашањето поставете го. Измена на урбанистички план се носи во постапка како за нов урбанистички план согласно Законот за просторно и урбанистичко планирање. Значи ова е за мал опфат ви кажав вчера на Комисија, каде што претходно постоело важечки Детален урбаистички план. Меѓутоа, секоја постапка за измена и дополнување како за носење на нов план во тој опфат. Планот е почнат 2014 година, финансиран од физички лица. Согласноста е стигната од Министерство за транспорт и врски пред две недели некаде, спомената е во Одлуката и согласно Законот во рок од 15 дена Советот на Општината донесува Одлука за донесување на планот. Незнам друго какво образложение да дадам. Сето што се случувало во врска со постапката за донесување на Планот е прегледано дали е во согласност со Законот од страна на Министерството за транспорт и врски и чим тие ни даваат согласност на постапката и на Планот, обврска на Општината е да донесе одлука за донесување на Планот, односно на Советот на Општината. Благодарам.

**ДЕЈАН ПРОДАНОСКИ:**

Добро, ви благодарам. Дали некој друг се јавува за збор? Повелете, имате право на збор.

**МЕТОДИЈА КОСТОСКИ:**

Благодарам на присуството на раководителот на Секторот за урбанизам. Проблематично од старт е тоа што гледам како членови на Комисијата не ни беа дадени комплет материјали во законски утврдениот рок од минимум два дена пред одржување на седница, член 68 од Деловникот за работа на Советот. Не претходно како што е деловнички, туку на самиот состанок ни беше презентиран графичкиот извадок заедно со друг документ мислење од надлежно од Министерството што го спомнавте за транспорт и врски, но не и целосната документација со сите предлози вкупно 47, сите согласности, програми годишни, барања за одобрувања, плански програми предлози за одобрување, плански програми, одлуки за спроведување на стратегиски оцени, извештај за извршена стручна ревизија, извештај за постапување по забелешките од стручна ревизија, решенија, заклучоци, записник од спроведена јавна презентација, доказ за објава на соопштение на повторна јавна презентација на Планот, записник од спроведеа јавна презентација на Планот, да видиме кој од комшиите или заинтересираните биле присутни, тоа не ни беше на увид дадено. Разни заклучоци, мислења од Министерство за култура, Заводи и Музеј – Прилеп, ЕВН, Телеком, водовод и канализација, Дирекција за заштита и спасување и слично. Не велам дека сето ова не постои туку прашувам зошто нас како Комисија и покрај тоа и што побаравме, не ни беше дадено на разгледување. Не ни беше достапен ни увид во планската документација, не ги видовме и сите планови и географски графички прилози, меѓу кои и План за површини за градење и План за зеленило. Со право почнувам да се сомневам дека станува збор за потајно или постепено бетонизирање на градов по терк на скопскиот синдром. За време на седницата на Комисијата побарав увид во папката, но бев одбиен поради наводна презафатеност а одговорното лице од Урбанизам. Важно материјаливе за работа содржат само основни податоци, еден вид на содржина во кое не е наведено ни името на инвеститорот. Некој плаќа за сето за сето ова, а ние не знаеме кој е. Не знаеме дали станува збор за фиричко лице или правно лице. Не знаеме дали е за индивидуално домување или колективно домување. Некој сето ова дебело го платил, а ние покрај сите напори не го дознавме кој е тој. Да не е некој случајно таен мецена што не финансира сите овде, уште не е јасно. Од моја страна морам да ви кажам дека во два наврати бев излезен на терен во ова маало, разговарав со локалните жители, но ниту еден повторувам, ниту еден од запрашаните не беше запознат со овие активности. Никој не знаеше дека Деталниот план е во постапка на менување и дека тоа се случува денес. За време на комисиската расправа и покрај моето инсистирање, не добив одговор на тоа што е променето во новиов план. Можеби вие знаете? Немам податок да проверам на која адреса е интервенирано, на која улица или на кој број на парцела и слично. Што е променето од предходниот план или не знаеше или не сакаше да ми каже ни раководителката Никоска. Промената или разликата не е нотирана ниту во еден за нас достапен материјал. Следно да напоменам за во иднина да избегувате лоши пракси член 69 од Деловникот гласи: Од седницата на работното тело се поднесува извештај кој го потпишува претседателот на Комисијата. Барам да го имам на увид Извештајот, ако таков воопшто постои. Кај нас како документ дојде само некаков си предлог во кој никаде не се спомнува зборот извештај и каде ние како комисија со 4 гласа „за“ и 1 „воздржан“ предлагаме точката да биде усвоена. Излегува дека Комисијата ве форсира да гласате по ваша желба, но не по лично убедување засновано на докази. Испочитуван е членот 70 од Деловникот. Никаде не се водеше евиденција за присутност во Комисијата, каде присутните ќе можевме да се потпишеме, а со тоа да докажеме дека сме биле и дека сме гласале. Е мене лично никој не ми даде список да се потпишам дека сум бил присутен, не видов никаков список. Најпроблематичен е член 72 од Деловникот, сега немаме, а мора да имаме извештај од Комисијата кој треба да содржи став на работното тело со образложение. Задолжително вклучувајќи ги сите издвоени мислења и предлози по прашањата што беа разгледани на Комисијата. Јас имав дадено издвоено мислење и предлог, но не е внесен никаде. Со тоа дека фактички не е изготвен и не постои извештај како таков, нема тој да бде потпишан од страна на Комисијата, а со тоа не може да јапотврдиме неговата веродостојност и вистинитост. Член 73 од Деловникот со оглед дека немаме извештај со изддвоени мислења и предлози во изготвениот документ од Комисијата не е наведен и изборот на заменик-претседател што мора да се случи напрвата седница на Комисијата не е именуван ниту известител, кој исто така треба да биде избран одма на првата седница и внесен во записник со назнака извештај. Така да логично ако немаме известител,тогаш нема кој законски да ги пренесе и застапува ставовите на телото, во овој случај Комисија за урбанизам и заштита на животната средина пред советниците. Сето ова е направено каша попара и човек стварно не може да се снајде во тој лавиринт што самите го создавате и незнам понатаму како би продолжиле на кој начин да го решиме ова, а да не навлезиме во уште поголема дупка и како се планира да се излезе од ова стварно не е јасно. Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Повелете.

**ДИМЕ БОЗОСКИ:**

Почитуван претседателе, почитувани советници,

Морав да се јавам затоа што присуствував на Комисијата. И сите ние заедно видовме дека само гласаме еден план, кој што е финансиран од приватно лице и ништо спорно немаше. Затоа што сите забелешки претходно кои што еве 8 години приватниов инвеститор си го истерал дали своето барање дали е целосно задоволен или не знаеме, но завршено е, беше завршен чин. Јас незнам зошто денеска присуствуваме на една промоција на Левица, односно на сите овие неколку седници се е само промоција, промоција и промоција. Дај сите ние да стануваме и да..., јас мислам беспредметно одолговлекуваме и незнам што е поентава на сето ова. Добро беше кажано и од Васе дека ова е веќе завршена работа, дека само треба да го изгласаме, затоа што сите претходни забелешки се поминати и стојат, ако веќе се води некоја евиденција колку пати бил враќан предметот бекен форд итн. Така да сега да го удоволиме кој и да е тој приватен инвеститор нека почне да гради, 8 години веќе се зафркава, е ова мислам, незнам, тоа е.

**ДЕЈАН ПРОДАНОСКИ:**

Ви благодарам. Реплика имате право.

**МЕТОДИЈА КОСТОСКИ:**

Јас само да прашам како член на Комисија за урбанизам дали имам право на увид во целата документација сега што треба сега да ја гласаме? Ништо друго не барам. Благодарам.

**ДЕЈАН ПРОДАНОСКИ:**

Добро. Повелете за збор.

**ИВАН ЈОВАНОСКИ:**

Морав да излезам затоа што индиректно бев прозван не како Иван како Левица. Значи не се работи за никаква промоција на Левица, туку едноставно имаме забелешки. Имаме забелешки затоа што или не се дава целосна документација за нешто, или не се дава на време целосна документација, а ако се побара документација е сега таа ќе ја бараме во архива. Па да ќе ја барате во архива, тоа мислам дека и е работа на таа служба. Бил Планов од 65-та, сега што имало врска која била измената. Како шо има врска која е измената? Тоа е поентата на точкава. Треба да се знае која е измената и што се менува. Така да која црна промоција на Левица, ние само го бараме тоа сето протоколарно како што треба да оди, толку.

**ДЕЈАН ПРОДАНОСКИ:**

Ви благодарам. Дали некој друг се јавува за збор?

Бидејќи никој повеќе не се јавува за збор ги молам членовите на Советот, да се изјаснат.

Кој е “за” усвојување на Одлуказа донесување на детален урбанистички планво УЕ 15, УБ 15.01 плански опфат ..3.. (Четврт 12, блок 12.1, плански опфат 3, со Одлука бр.25-2888/5 од 28.12.2015 година), Општина Прилеп, плански период 2015-2020 година?

Кој е “против”, кој е “воздржан”?

14 членови на Советот гласаа „за“ и 12 „воздржан“.

Констатирам дека со 14 гласови "за" и 12 "воздржан", Одлуката е усвоена.

Бидејќи дневниот ред е исцрпен, констатирам дека седницата е завршена.

По исцрпувањето на дневниот ред, седницата заврши во 14,5о часот.

 Број 09 - 2879/1 ПРЕТСЕДАТЕЛ

 07.12.2021 година на Советот на Општина Прилеп

 П р и л е п Дејан Проданоски

СТЕНОГРАФ

Горица Чатлеска